1. Pentru bursele de performanță nu este necesară cererea de solicitare a bursei, este îndeajuns să semneze declarația de acceptare.
2. În cazul burselor medicale – studentul trebuie să aducă toate documentele care să dovedească să se încadrează în această categorie.

În categoria student cu handicap locomotor sau grad de invaliditate intră studenții care se încadrează în limitele legii 448 din 16/12/2006.

**Opis documente bursă socială pentru studenții sub 26 de ani (set minimal, se va completa cu orice alte documente sunt necesare, după caz)**

1. Cerere solicitare bursă (cetățean român / cetățean străin)
2. Declarație pe propria răspundere (student)
3. Acorduri prelucrare date (student + membri de familie)
4. Extras de cont (student)
5. Copie CI/BI (student + membri familie)
6. Copii certificate de naștere pentru frații sau surorile din sistemul preuniversitar sau universitar la zi
7. De la părinții **salariați** – adeverință de salariu cu veniturile nete pe ultimele 12 luni. (Se poate solicita și o adeverință ANAF din care să reiasă dacă au alte venituri.)
8. De la părinții care **nu sunt** **salariați** – adeverință ANAF cu veniturile obținute sau declarație (notarială) că nu au obținut venituri în ultimele 12 luni. (Dacă veniturile părinților sunt zero, se adaugă la dosar PV-ul anchetei sociale.)
9. De la părinții **pensionari** – talon pensie ultimele 12 luni De asemenea, se poate solicita și o adeverință ANAF din care să reiasă dacă au alte venituri.
10. Certificat de divorț, dacă este cazul, și dovada plății pensiei alimentare.
11. Ancheta socială pentru studenții români ai căror părinți au venituri zero sau care au un părinte, sau ambii, la muncă sau domiciliați în străinătate.
12. Alte declarații notariale, (de exemplu în cazul unui student care provine din familie monoparentală și care nu are legătură cu părintele înstrăinat. Poate da o declarație că nu este întreținut și nu are nicio legătură cu părintele înstrăinat.)

Studenții străini trebuie să aducă aceleași acte ca studenții români – dovada veniturilor nete și a numărului membrilor familiei din ultimele 12 luni. Documentele trebuie să fie traduse în română de un traducător autorizat. În cazul în care există suspiciuni legate de autenticitatea documentelor, se pot cere documente suplimentare.